CELEX: C2005/115/55
Language: sk
Date: 2005-05-14 00:00:00
Title: Vec T-108/05: Žaloba podaná 22. februára 2005: Suzy Frederic-Leemans proti Európskemu hospodárskemu a sociálnemu výboru

14.5.2005   
            
            
               SK
            
            
               Úradný vestník Európskej únie
            
            
               C 115/30
            
         Žaloba podaná 22. februára 2005: Suzy Frederic-Leemans proti Európskemu hospodárskemu a sociálnemu výboru
   (Vec T-108/05)
   (2005/C 115/55)
   Jazyk konania: francúzština
   Suzy Frederic-Leemans, bydliskom v Lahas (Francúzsko), v zastúpení: Georges Vandersanden, Laure Levi a Aurore Finchelstein, advokáti, podala 22. februára 2005 na Súd prvého stupňa Európskych spoločenstiev žalobu proti Európskemu hospodárskemu a sociálnemu výboru.
   Žalobkyňa navrhuje, aby Súd prvého stupňa:
   
               1.
            
            
               zrušil výmer dôchodku žalobkyne z mája 2004 s účinkami uplatnenia korekčného koeficientu na úrovni hlavného mesta štátu bydliska žalobkyne alebo aspoň korekčného koeficientu, ktorý bude primeraným spôsobom odrážať rozdiely životných nákladov v mieste, kde ich žalobkyňa vynakladá, zachovávajúc tak zásadu rovnosti.
            
         
               2.
            
            
               zaviazal Európsky hospodársky a sociálny výbor nahradiť trovy konania.
            
         Žalobné dôvody a hlavné tvrdenia
   Žalobné dôvody a tvrdenia uplatnené v tejto veci sú podobné ako tie, ktoré boli uplatnené vo veci T-35/05, Elisabeth Agne-Dapper a. i./Komisia.